Bryllupsboom i Kjendis-Norge
GUNNAR GREVE PETTERSEN (30) og HELENE REE (29) fikk datteren Ronja i september i fjor. Den 19. mai gifter paret seg i nærheten av Bergen. - Egentlig har jeg blitt lovet at jeg skal få være i Bergen hver 17. mai, og siden det ikke alltid har blitt av, så måtte det bli Vestlandet når vi bestemte oss for å gifte oss på den tiden, sa Pettersen til Bergensavisen tidligere i år. Pettersen er nær venn, og manager for, Øyvind «Vinni» Sauvik.Kjendismilliardær Stein Erik Hagens (55) datter, CAMILLA (30), forlovet seg med eventkongen Odd Sørlis sønn, DANIEL (27), i fjor. - Det er svært hyggelig at de to har truffet hverandre og en veldig god familienyhet at de skal gifte seg. - Det gleder jeg meg til, sa Stein Erik Hagen til VG den gang. Det ble alpebryllup, i Zermatt i Sveits, med et hvitt Matterhorn som ruvende vakker kulisse. Dessverre gikk Stein Erik Hagen glipp av middagen grunnet omgangssyke.For seks år siden fridde komiker TERJE SPORSEM (35) til sin kjære KATRINE MYRENGET (34) direkte på radiokanalen P4. I slutten av april står bryllupet i Spania. - Det blir et sted hvor det er sol. Mer vil jeg egentlig ikke si. Frieriet var offentlig nok, og jeg hadde nok ikke gjort det på den samme måten i dag. Jeg var ung og dum, smiler han. - Hvor mange gjester blir det? - Vi blir opp imot hundre, og vi håper det blir en minnerik fest med gode venner.Søndag 7. august i fjor fridde KrF-leder KNUT ARILD HAREIDE (38) til kjæresten LISA MARIA LARSEN (28). Mens de fleste går ned på kne under frieriet, så valgte Hareide en litt annen fremgangsmåte. På vei hjem fra ferie i Kristiansand stanset nemlig Knut Arild bilen og ba henne se etter en dropseske. - Bak i bilen fant hun dropsesken. Hun åpnet den, og så at det lå to gullringer oppi sammen med de hvite dropsene. Da tror jeg nok at hun forsto. - Og da ble hun veldig glad. Og da ble jeg også veldig glad, sa Hareide til VG Nett. Bryllupet skal stå på sankthansaften, 23. juni, i Moi i Rogaland, hvor hun kommer fra. - Vi gifter oss på Moi, og skal dele dagen med over 100 gjester. Flere venner av oss skal synge og spille i bryllupet - deriblant Elvira Nikolaisen, sa Hareide til Se og Hør i forrige måned.Dagsrevyens INGERID STENVOLD (34) og samboer TORKEL HALMØ (37) gifter seg 30. juni. I fjor sommer ble Stenvold mamma for første gang. Paret fikk en liten jente. Stenvold fikk jobben som nyhetsanker i Dagsrevyen i slutten av 2009.Tidligere snowboardproff DANIEL FRANCK (37) og skuespiller ULRIKKE DØVIGEN (41) ble kjærester i februar i fjor. Under en ferietur i Kenya i sommer fridde han til henne og fikk ja. I et intervju med P4 avslørte Franck at bryllupet skal stå i Frankrike. - Vi kommer til å invitere mange. Hun satte opp en liste og jeg satte opp en liste, og da havnet vi plutselig på veldig, veldig mange - så måtte vi begynne å kutte den ned, sa han til radiokanalen.NRK-profilen CHRISTIAN STRAND (32) og kvinnebladet Det Nyes redaksjonssjef MADELEINE DAHL (27) skal etter planen gifte seg i Italia til sommeren. Strand fridde i Roma. - Frieriet var godt planlagt før jeg fant den perfekte plassen i Roma. Madeleine og jeg hadde vært der sammen året før og elsket byen. Derfor var det ekstra gøy å gjøre det der. Siden frieriet skjedde i Italia ønsker vi å samle familie og venner til en stor fest der. Så her blir det fokus på god mat og vin, sier Strand til VG. Pappa ARNE STRAND (68) har også funnet kjærligheten. Dagsavisens sjefredaktør giftet seg med LISBETH RUMMELHOFF-HANSEN (68) i fjor. - Pappa var nok raskere enn meg. Han giftet seg i fjor sommer i Paris. Hvor vi hadde en flott bryllupsmiddag, sier Christian.MARION RAVN (28) vil ikke reise utenlands med sin ANDREAS YGRE WIIG (31). - Jeg er så hjemmekjær at det ikke blir snakk om å reise noe sted. Bestemor i Nord-Norge hadde drept meg om vi ikke hadde holdt bryllupet her hjemme, kunne hun fortelle til VG i mars.
Sommeren er høytid for bryllup og i år skal flere av landets hotteste, unge profiler gå til alters med sin kjære. Her er en full oversikt.